இலக்குவனார் திருக்குறள் உரைத்திறம்------முனைவர் க.தமிழமல்லன்

தலைவர், தனித்தமிழ்
இயக்கம் 9791629979

இலக்குவனார்
தன்மானமும் தமிழ் மானமும்போற்றிய பேராசிரியர். தமிழ், ஆங்கிலம்
என்னும் இருமொழிகளிலும் சிறந்த ஆற்றல்பெற்றவர். தாம் பெற்ற
அரசுப்பொறுப்பைப்பற்றிச் சிறிதும் கவலைப்படாத துணிச்சல் மிக்கவர்.
தமிழ்மொழிக்கும்நாட்டுக்கும்இழைக்கப்படும்தீங்குகளைஇயன்றவரை எதிர்த்த வேங்கை. தவறு
செய்வோர் மிகப் பெரிய பொறுப்பில் இருந்தாலும் அஞ்சாமல் எதிர்க்கும் இயல்பு கொண்டு
இயங்கியவர்.

தமிழ்வழிக்கல்வியை
வலியுறுத்தி அவர் ஆற்றிய பணிகள் வரலாற்றால்மதிக்கத்தக்கவை. அதை வலியுறுத்தி
மதுரையிலிருந்து சென்னை வரை நடைப்போராட்டம்நடத்தவும்முயன்றமறவர். தொல்காப்பியம்
அவர் ஆங்கிலப்புலமையால்வேற்றுப்புலத்திலும்பரவியது. அவர் எழுதிய ‘பழந்தமிழ்’தமிழின்வளத்தைஎடுத்துக்காட்டும்
உரிமையை முழங்கும்.

திருக்குறள் உரைத்திறம்

பேரா.இலக்குவனார்‘குறள்நெறி’ எனும்
ஏட்டைவெளியிட்டவர். திருக்குறள் புலமையில் அவர் தேர்ந்தவர். பற்றில்
சிறந்தவர்.பரப்பும் தொண்டில்இயங்கியவர். ஒரு பேராசிரியர்க்குக் கட்டாயம்
தெரிந்திருக்க வேண்டும் என்று எப்போதும் கருதுவன சில உள. 1.சம்பளம் 2.
பொறுப்புயர்வு 3. கருத்தரங்கில்படிகளைக் கணக்கிடுதல் 4. வளவாழ்வு.

இவற்றுக்கப்பால்
பெரும்பான்மையான பேராசிரியர்கள் என்னும் பெயரில் பல்கலைகள்,கல்லாரிகளில்இருப்பவர்கள்
எண்ணுவதில்லை.

தொடர்ந்து
கற்றுஆய்தல், மொழிஇனமேம்பாட்டை எண்ணுதல், அவற்றுக்குச்
சார்பாக இயங்குதல் என்பனவற்றைஅத்தகையார்திரும்பியும்பார்ப்பதில்லை.

இவற்றுக்கப்பால்
தன்னலம் மறுத்துப் பேராசிரியராகவும்போராசிரியராகவும் வாழ்ந்த செம்மல் அவர்.

திருக்குறளுக்கு
அவர் எழுதிய உரைவிளக்கங்கள் என்றும் பயன்மிக்கவை. பலவகை நுட்பங்கள்சான்றவை.
பற்றைவெளிப்படுத்தக்கூடியவை.

சிறந்த விளக்கம்

திருக்குறளுக்கு
ஒரு தன்மை உண்டு. அதைக்கற்றவர்கள்அறிஞர்களாவர். அறிஞர்கள் கற்கும்போதுமக்களுக்குச்
சிறந்த விளக்கம் கிடைத்துவிடும்.

அரண் பற்றி இலக்குவனார்
உரைக்கும் போதுஅத்தகுவிளக்கத்தைப் பார்க்கிறோம்.

“உயர்வகலம் திண்மை
அருமைஇந்நான்கின்

அமைவரண்என்றுரைக்கும்
நூல்’’ (743)

இதற்கு
விளக்கம் சொல்லும் போது முதலில் பரிமேலழகர்உரையை மறுத்து விடுகிறார். அவர் இந்த
நான்கு தன்மைகளும் கொண்ட மதில் என்று சொல்கிறார். திருக்குறள் மதில் என்று
சொல்லவில்லை. குறட்பாவில் வரும் அமைவு என்னும் சொல்லை ஆகுபெயராகக் கொண்டு
பரிமேலழகர் அவ்வாறு சொல்லியிருக்கிறார். அது பொருந்தாது என்பது இலக்குவனார்
கருத்து. தமிழர்கள் தங்கள்எல்லைகளில் மதில் அமைக்காமல்விட்டுவிட்டனர். சீனம்,பிரான்சு முதலிய நாடுகள்
மதில்அரண்அமைத்துள்ளனஎனுங்குறிப்பினைச் சொல்லி விளக்குவதுபயன்தருவதாகும்.
உண்மையில் மதில் அமைத்திருந்தால் தமிழ்நாடு குறுகிப்போயிருக்காது.

கல்வி
அதிகாரத்தில் இலக்குவனார் சொல்லும் விளக்கம் அரிதானது. திருவள்ளுவர் கல்வியைக்
கண்ணுக்கு உவமித்தது ஏன் என்று சொல்லும் விளக்கம் படித்து இன்புறத்தக்கது.

‘’மற்ற
நாட்டறிஞர்கள்கல்வியைஉணவுக்கும்காற்றுக்கும்ஒளிக்கும்ஒப்பிட்டனர். திருவள்ளுவர்
கண் என்று சொன்னார்.காற்றும்உணவும்வெயிலும்பெறுவதில்
மக்களிடையே வேறுபாடு இருத்தல்
முடியும்.செல்வர்க்குஒருவகையும்அல்லாதவர்கட்குபிறிதொருவகையும்பெறலாம். ஆண்கள்
ஒருவகையாகவும் பெண்கள் ஒருவகையாகவும்பெறலாம். ஆனால் கண்களைப்பெறுவதில் வேறுபாடு
இருத்தல் முடியாது அன்றோ? செல்வர்க்கு ஒரு வகையான கண்ணும்ஏழைக்கட்கு இன்னொரு வகையான கண்ணும் இல்லையே.  அனைவரும் கல்வியைப்பெற்றுத்தான் ஆகவேண்டும் என்னும் பொருளிலும் அவர் அவ்வாறு
கூறினார்.’’(கல்வி முன்னுரை, அரசியல்.ப.69)

உரை  வரையும் போது
தம் கொள்கை…. ஆங்காங்கே சொல்லிச் செல்வது வேறுவகையானபயனையும்நல்கவல்லதாய்அமைந்திருக்கிறது.

எண்எழுத்துபற்றிச் சொல்லும் போது அவற்றைத் தமிழ் மக்கள் காத்துக்கொள்ளவேண்டும்என்பதற்காகத்தான்வள்ளுவர் அங்ஙனம்
கூறினார். இன்று சிலர் தேவநாகரிஎழுத்தைத்தமிழுக்குமாற்றாகப்பயன்படுத்தச் சொல்வது
தீயது. எண்ணும் எழுத்தும்உலகத்தின் பிறபகுதிகளுக்குஇங்கிருந்துதான்சென்றன ஆனால்
தமிழர்களே தமிழ் எழுத்தையும் எண்களையும் மறந்து வருவது
துன்பமானதுஎன்பதையும்உரைக்கிடையே வலியுறுத்தி எழுதுவது சிறப்பாக அமைந்துள்ளது.
பிற்கால மக்களுக்கு இத்தகைய உரை இருந்தால்தான்தாய்மொழியைமறவாமல் இருக்க உதவும்.

‘’நுண்மாண்நுழைபுலம்இல்லான்எழில்நலம்

மண்மாண்புனைபாவை அற்று.’’ 407

இதற்கான விளக்கம் சொல்லும் போதுஇக்குறட்பாபெண்களுக்குக் கட்டாயம் தேவை.
அவர்கள் அழகு மட்டும் போதுமென்று நினைக்கிறார்கள். அது மட்டும் போதாது. அவர்களும்
கல்விகற்றுஇக்குறட்பாவுக்கேற்ப உயரவேண்டும் என்பதை இதன் வாயிலாக வலியுறுத்தி
விட்டார்.(ப.70)

சில குறட்பாக்களைவிளக்கும்போதுஆங்கிலச்சொற்களின்துணையையும்பழமொழிகளையும்பயன்படுத்தியிருக்கிறார்.

‘’பொச்சாப்புக் கொல்லும் புகழை அறிவினை

நிச்சநிரப்புக்கொன்றாங்கு’’ (532)

Poverty is the birth of Art என்னும்
ஆங்கிலப்பழமொழி,வறுமைதான்கலைப்பிறப்பிடம் என்று கூறுவது இக்குறட்பாவுக்கு முரணாக இருக்கிறதே
என்னும் வினாவை அவரே வருவித்துக் கொண்டு அழகான விடை சொல்கிறார். சிலர் வளம்
வந்தவேளையில் அதைக்கொண்டு
இன்பவாழ்வில்களியாட்டங்களில்ஈடுபட்டுச்செல்வத்தைஅழிப்பர். அவர்களை நோக்கிச்
சொன்னது அந்தப் பழமொழி என்பது அவர்தம் விடை..

நாடு என்னும் அதிகாரத்தில் திருவள்ளுவர் ஒரு  சிறந்த நாட்டில் தக்கார்வாழவேண்டும் என்று வலியுறுத்தினார்.

‘’தள்ளாவிளையுளும்தக்காரும்தாழ்விலாச்

செல்வரும்சேர்வது நாடு’’(731)

‘’தக்கார் யார்?’’ என்பதற்கு இலக்குவனார் அளிக்கும் விளக்கம்
புதுமை.அதற்கு ஆங்கில விளக்கம் சொல்வது இளைஞர்களுக்கும்பயனுடையதாகஅமையும்.தக்கார்
1.கற்றறிஞர் 2.புதியன கண்டுபிடிப்போர் 3. புதியனஆக்குவோர். இம்மூன்றுக்கும் அவர்
பயன்படுத்தும் சொற்கள் மேலும் நுண்மையை அளிக்கின்றன.1.Scholar 2.Discoverer 3.Inventer

**மாவலி**

‘’மடியிலா மன்னவன் எய்தும் அடிஅளந்தான்

தாஅயது எல்லாம் ஒருங்கு’’   (610)

என்னும்
குறட்பாவில்மாவலியின்கதையைவள்ளுவர்மேற்கோளாகக்காட்டுகிறார். சிலர் அதை ஒரு
குற்றமாகக்கூறுவர். திருவள்ளுவர் அக்கதையைநம்பினார் என்றும் சொல்வதுண்டு. அதை
இலக்குவனார் மறுத்துள்ளார்.

“யாவரும் அறிந்த கதையை உண்மை
விளக்குவதற்காகஎடுத்துக்காட்டாகக்கூறினால்அந்தக்கதையை உண்மை என்று ஏற்றுக்
கொண்டதாக கூறல்ஒவ்வாது” என்பது அவரின் விளக்கம். (ப.115)

**பரிமேலழகர்**

பரிமேலழகர்   தம் உரையைப் பல இலக்கணக்குறிப்புகளைச் சொல்லி விளக்குவதுண்டு. அவர் சொல்லும்
சில இடங்களை ஆய்வு செய்து இலக்குவனார் விளக்கம் சொல்லுவது அவரின் திறத்தை நன்கு வெளிப்படுத்துகிறது. பல
பேராசிரியர்களுக்குப் பெரும்பாலும் இத்திறம் வாய்க்கப் பெறாது.அவர்களுள் பலர்
பரிமேலழகர்உரையை மட்டும் பெரிதாகப்போற்றும்தகையர்ஆவர்.

அரண் அதிகாரத்தில் வரும்

‘’முனைமுகத்துமாற்றலர் சாய வினைமுகத்து

வீறுஎய்திமாண்டது அரண்’’ (749)

என்னும்
குறட்பாவில் வினை முகம்,முனைமுகம் என்னும் தொடர்களுக்கு இலக்குவனார் நல்ல விளக்கம் சொல்கிறார். முகம்
என்னும் சொல் 7ஆம்வேற்றுமைப் பொருளில்வந்துள்ளது என்பதை இனம்பிரித்து உரைக்கும்
திறம் வெளிப்பட்டுள்ளது.

‘’இருபுனலும் வாய்ந்த மலையும்வருபுனலும்

வல்லரணும் நாட்டிற்கு உறுப்பு’’ (737)

இக்குறட்பாவில் இருபுனல்என்பதற்குக்கீழ்நீர், மேல்நீர் என்று பரிமேலழகர் விளக்கம் கூறியுள்ளார். “இருபுனல் என்பதை இரும்புனல் என்று கொள்ளலாம்.
அதன்வாயிலாக்கடல்நீரைக்குறித்ததாகக் கொள்ளலாம் என்பது இலக்குவனார் விளக்கம்.
(ப.23)

‘’ஒருமைக்கண்தான்கற்ற கல்வி ஒருவற்கு

எழுமையும்ஏமாப்  புடைத்து’’ (398)

இதில் ஒருமை எழுமைஎன்னுஞ்சொற்களுக்கு‘ஒருபிறவி’,’ஏழுபிறவி’ என்று
பொருளுரைத்தார். அவ்வாறு சொல்வது அறிவுக்குஒத்ததாக இல்லை என்று இலக்குவனார்
சொன்னார்.

அவர் சொன்ன கருத்து ஒருமை-திரிவுபடாத ஒருமை உள்ளத்தோடு

எழுமை-மிகுதியும்

“திரிவுபடாத ஒருமை
உள்ளத்தோடுகற்றகல்விமிகுதியும்உறுதிதரவல்லது” என்று இலக்குவனார் உரைத்தது மிகவும் பொருத்தமாக
அமைந்துள்ளது, “இன்று
திரைக்காட்சியும்கூத்தும்மாணவர்களின் உள்ளங்களை அலைக்கழிக்கின்றன. அவர்கள்
கருத்துன்றிப்படிக்கஇயலாமல்இடர்ப்படுகின்றனர். அவர்கள் ஒருமித்த உள்ளத்தோடுகற்க
வேண்டும் எனத் தம் உரையில்கூறியுள்ளதுஉரைத்திறத்தை மட்டும் காட்டாது, மாணவர்கள் மேல் அவர்க்கிருக்கிருந்த நல்ல
அக்கறையையும்எடுத்துக்காட்டுவதாகஅமைந்துள்ளது.

ஒருமை எழுமைஎன்னுஞ்சொற்களுக்கு வேறு பொருத்தமான விளக்கம் கூறும்
உரையாசிரியர்கள்உளர்.

‘’ஒரு பருவத்தில் தான் கற்ற கல்வி ஒருவனுக்குத் தொடரும்
பருவமெல்லாம்காப்புடையது’’

(திருக்குறள் தமிழமல்லன் உரை 2005,ப.83.)

‘’ஒருமை-ஒருப்பட்ட,எழுமை-பின்வரும் வாழ்நாள்கள்’’ என்பார் இளங்குமரனார் (திருக்குறள்வாழ்வியல்உரை
ப.83)

‘’ஒருமை-ஓரிடம்,எழுமை-பலவிடங்கள்’’ என்பார் புலவர் குழந்தை (திருக்குறள் குழந்தையுரை
ப.151)

பிறவி என்னும் பொருளை ஏற்காமல் சொல்வதுதான்திருக்குறளைச் சரியாக
விளங்கிக்கொண்டதற்கடையாளம்.

‘எழுமையும்’ என்பதற்கு ‘ஏழுவகை
மாற்றங்கள்’ என்ற பொருளையும்
இலக்குவனார் உரைத்துள்ளார். (குறள் 62 இன் உரை)

இலக்குவனார் உள்ளம்

திருக்குறளுக்கு உரை எழுதிய அவர் வெறும் உரையாசிரியராக மட்டும் தோன்றவில்லை.
மன்பதைநலத்தில் சிறந்த அக்கறை கொண்டவராகவும்காணப்படுகிறார். அதற்காக அவர்
துணிச்சலாகத் தம் கருத்துக்களை ஆங்காங்கு வெளிப்படுத்தத் தவறவில்லை.

‘’உள்ளக்களித்தலும் காண மகிழ்தலும்

கள்ளுக்கில்காமத்திற் குண்டு‘’ (1281)

“கள்ளுக்குஒப்புமையாகக்காதலைக் கூறினார். அதனால்
காதலும்கட்டுப்படுத்தப்படவேண்டும் என்பதை அறியலாம். காதலால்அழிந்தோர் பலர். அழிந்த
அரசுகள் பல.” என்பார்
இலக்குவனார். காதலுக்குக் கட்டுப்பாடு தேவை என்பதை அதை
மிகுதியாகப்பாடியபாவேந்தரும்கூறியிருப்பது இங்கு நினைக்கத்தக்கது.

இலக்கணம்

இலக்கணத்தின்துணைக் கொண்டு இலக்குவனார் திருக்குறளின் பல இடங்களை அழகாக
விளக்குகிறார். சில இடங்களில் பரிமேலழகரின்இலக்கணக்குறிப்புகளை மறுத்தும்
இருக்கிறார்.

‘’வினைகலந்துவென்றீக வேந்தன் மனைகலந்து

மாலை அயர்கம் விருந்து’’ (1268)

‘’இதில் ‘வென்றீக’என்பதில்‘ஈக’என்பதற்குப்பெறுக என்று பொருள்’’ உரைக்கிறார்.

‘ஈக’ என்பது தொல்காப்பியர் காலத்தில் முன்னிலை இடத்தில் வந்தது. இந்த
மாற்றத்திற்குஎடுத்துக்காட்டாகத்தொல்காப்பிய நூற்பா ஒன்றையும் எடுத்துக்
காட்டியுள்ளார். (தொல்.இடை.20) 1176 ஆம் குறள் உரையிலும்இத்தகுஇலக்கணக் கருத்து
உரைக்கப்படுகிறது.

அரண்

திருக்குறளின்சிறப்பையும் அதன் புரட்சித்தன்மையையும்ஆரியஎதிர்ப்பையும் கருதி
அதைத்தொடக்கமுதலே எதிர்த்த கூட்டம்இப்போதும் இருக்கிறது
திருவள்ளுவர்க்குஎதிராகவும்திருக்குறளுக்குஎதிராகவும் தவறான
நச்சுக்கதைகளையும்கருத்துக்களையும் அது வெளியிட்டு மகிழ்ந்து கொண்டு இருந்தது;இருக்கிறது. அண்மையில் சனவரி 19இல் புதுச்சேரியில்
பேசிய தெ.ஞானசுந்தரமும்அத்தகுநச்சுக்கருத்தைக் கக்கினார். திருவள்ளுவரின்பிறப்புப்
பற்றிய பொய்க்கதைகளைக்கட்டியுரைத்தது போலவே திருக்குறள் பற்றிய
மூடக்கருத்துக்களையும்அத்தீயவர்கள்பரப்பினர். திருக்குறளின் மூன்று
பால்களும்சுக்கிரநீதி, அர்த்த சாத்திரம், காமசூத்திரம் முதலிய வடமொழி நூல்களின் தழுவல் அவற்றைப்பார்த்துத்தான்
திருவள்ளுவர் திருக்குறளை இயற்றினார் என்று பொய்யுரைத்தனர். அவ்வரிசையில் சேர்ந்து
கொண்ட ஞானசுந்தரம் அவற்றோடு மனுநீதி,பகவற்கீதை ஆகியவற்றையும்சேர்த்துக்கொண்டார். திருவள்ளுவர் சாதி பற்றியும் நூல்
பற்றியும்பொய்யுரையைஅழுக்காற்றால்வெளிப்படுத்தியவ.வே.சு அய்யர் வழியை ஞானசுந்தரம்
பற்றி இருப்பது அறக்கொடிது.

இத்தகு கொடிய கருத்துக்களை இலக்குவனார் தம் நூலில் தெளிவாக மறுத்துவிட்டார். ‘’காமத்துப் பால் காமசூத்திரத்தின்மொழிபெயர்ப்போதழுவியஒன்றோ அன்று (ப.296) அதில்
கூசும் சொல் ஒன்று கூட இல்லை.’’என்பதைத் தெளிவாக்கி விட்டார். அப்படியானால் காமசூத்திரம்கூசும் தன்மை கொண்டது
என்பதைச்சுட்டிக்காட்டியுள்ளார்என்பதுதானே பொருள்.

முறை வைப்பு

திருக்குறளைஆராய்ந்தவர்களும் உரை
வரைந்தவர்களும்அதன்முறைவைப்பைஆய்வுக்குட்படுத்தியிருக்கிறார்கள். இலக்குவனாரும்
அதற்கு நெறிவிலக்கானவர் அல்லர். காமத்துப்பால்முன்னுரையில் தம் கருத்தை
வெளிப்படுத்தியிருக்கிறார். காமத்துப்பாலில், இல்லறவியலின் நான்கு அதிகாரங்களைச்சேர்த்துவிட்டார்.
அவருடைய நூலில்மட்டும் காமத்துப்பால் 29அதிகாரங்களைக் கொண்டதாக இருக்கும்.

சில குறட்பாக்களைமுறைமாற்றித் தம் நூலில்பிற்காலத்தில்கு.ச.ஆனந்தன்,க.ப.அறவாணன்போன்றோரும்இத்தகுபணிகளைச் செய்து
பழிசுமந்தனர். பொதுவாக உலகப்பொதுமறையாக வழங்கும்
திருக்குறளைஉள்ளஅமைப்பிலேகாட்டுவதுதான் சிறப்பாக இருக்கும்.ஆராய்ச்சியாளர்கள்
தங்கள் பணிகளை வெளிப்படுத்தும் போதுபடைப்புகளின்பின்னிணைப்புஇடங்களைப்பயன்படுத்திக்கொள்வதுதிருக்குறளின்
தோற்றத்தில் குழப்பத்தையும்ஐயப்பாட்டையும்விளைக்காமல் இருக்கும்.
படிப்பவர்களுக்கும் அதனை ஆய்பவர்களுக்கும் உதவும் வகையில் குறட்பாக்களின் தொடர்
எண்களையும் அதிகார அமைப்புகளையும் அப்படியே வைத்திருப்பது சிறப்பாக இருக்கும்.
மு.வ.வுக்கும் ஒரு கருத்து இருந்தது. திருக்குறளின் முதற்
பாலாகஇன்பத்துப்பாலும்அடுத்துப்பொருட்பாலும் இறுதியில் அறத்துப்பாலும்அமைந்திருக்க
வேண்டும் என்னும் கருத்துக் கொண்டவர்அவர். ஆனால் தம் உரையில் அவ்வாறு செய்யாமல்
உரைநடை*நாலில்*மட்டும் அங்ஙனம் செய்தார். பாவாணர் தம் ஆய்வால்திருக்குறளில்
18 வடசொற்களைக் கண்டறிந்தார். ஆனால் அவற்றை மூல*நாலில்* திருத்தவில்லை. பின்னிணைப்பில்மாற்றுச்சொற்களைஇட்டுப்பதிப்பித்துள்ளார்.

தனித்தமிழ்

இலக்குவனாரின்தனித்தமிழ்ப்பற்று அவருடைய உரையில் பல இடங்களில் நன்றாக வெளிப்பட்டுள்ளது.
தம் உரையில் முற்றிலும் பிறசொல் நீக்கும் நெறியை அவர் மேற்கொள்ள வில்லை.
பிறசொற்களையும் அவர் பயன்படுத்தியுள்ளார்.

ஆனால் தேவையான சில இடங்களில் வடசொற்களை நீக்கி எழுதியிருக்கிறார்.
தனித்தமிழில் ஈடுபாடு இல்லார்அங்ஙனஞ் செய்தல் இயலாது.

வீரம்-மறம் என்று பயன்படுத்தியுள்ளார். அரண்,படைச்செருக்கு முதலிய அதிகாரங்களில்இதைக்காணலாம்.
வீரம் என்ற சொல்லை முழுவதுமாக அவர் விலக்கவில்லை.ப.35

“எண்ணியதேயத்துட் சென்று”என்றவிடத்தில்தேயம் என்று பயன்படுத்துகிறார்.
விளக்கம் சொல்லும் இலக்குவனார் தேயம்தனித்தமிழ்ச் சொல் என்றார்.
தேம்-தேஎம்-தேசம்-என ஆனதை எடுத்துக்காட்டியது மட்டுமன்றிதேயம் என்பதை வடசொல் என்று
சொல்வது தவறு என்றும் தெளிவு படுத்தினார்.இக்குறட்பாஉரையில் பாவாணர் விளக்கம்
தமிழ்மரபுரையில் கிடைக்கவில்லை. தண்டித்தல் என்பதற்கு மாற்றாக ஒறுத்தல் என்னும்
சொல்லை அவர் வழங்குகிறார்.

கோட்டி என்பதுதான் கோஷ்டியாகமாறியுள்ளது என்று சொல்கிறார். ‘’கோட்டுதல் என்றால் வளைத்தல்.
வளைத்துக்கொள்ளப்பட்டஅவைக்குக் கோட்டி என்று பெயர் வந்த்து.
பித்துக்கொண்டவர்களைக்கோட்டிக்காரர்என்பர் தென்பாண்டி நாட்டில்.’’ ப.81

பிற்காலத்தில் வீரம்,தண்டனை,தண்டம்,தண்டித்தல் முதலியவை
தனித்தமிழ்ச்சொற்களாகஏற்றுக்கொள்ளப்பட்டுத் தனித்தமிழ்
இயக்கத்தாரால்பயன்படுத்தப்பட்டு வருகின்றன. குமுதம், அதிகம்முதலிய சொற்கள் சொல்லாய்வால் தனித்தமிழ்
எனத்தெளிவுபடுத்தப்பட்டது போல மேற்குறித்தசொற்களும்தெளிவாக்கப்பட்டன.

என்னை முன்நில்லன்மின்தெவ்விர்பலர்என்ஐ

முன்நின்றுகல்நின்றவர் (771)

இக்குறட்பாவில்வருகின்ற ஐ என்பதிலிருந்து ஐயர் என்ற சொல்வந்தது என்ற உண்மையையும் அவர்
வெளிப்படுத்தியிருக்கிறார்.

இவ்வாறாக இலக்குவனாரின் திருக்குறள் உரை பலவகைகளிலும் சிறந்து விளங்குகிறது.

முடிவுரை

திருக்குறள் உரையை இலக்குவனார் பல்துறைப்புலமையோடுஎழுதியிருக்கிறார்.

பரிமேலழகர்உரையைச் சில இடங்களில் மறுத்திருக்கிறார்.

இலக்கணத்தின்துணையோடு பல குறட்பாக்களுக்கு விளக்கம் சொல்லியிருக்கிறார்.

திருக்குறளைஇழிவுபடுத்தும் முயற்சியை அவர் தடுத்திருக்கிறார்.

தனித்தமிழ்ச்சொற்களைப்பயன்படுத்துவதும்சொல்லாய்வால் அதை
உறுதிப்படுத்துவதும்இப்பணியில்நிகழ்ந்திருக்கின்றன.

முறைவைப்பைச்சிலஇடங்களில் இலக்குவனார் மாற்றியிருக்கிறார்.

துணை நூல்கள்

இலக்குவனார், வள்ளுவர் கண்ட
இல்லறம்

இலக்குவனார், வள்ளுவர்வகுத்த
அரசியல்

புலவர் குழந்தை, திருக்குறள் குழந்தையுரை

இளங்குமரனார், திருக்குறள் வாழ்வியல்உரை

முனைவர் க.தமிழமல்லன்,திருக்குறள் தமிழமல்லன் உரை

தேவநேயப்பாவாணர்,திருக்குறள் தமிழ்மரபுரை